Diari Oficial de la Generalitat Valenciana


Sumari del DOGV 4878, del 08-11-2004 (2004/10947)

ACORD de 29 de juliol de 2004, de la Comissió Territorial d'Urbanisme de València, relatiu a la modificació número 3 de les normes subsidiàries de Bocairent.
-------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10051


Data del document
:   29-07-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Bocairent
    * pla d'urbanisme

ACORD de 29 de juliol de 2004, de la Comissió Territorial d'Urbanisme de València, relatiu a la modificació número 3 de les normes subsidiàries de Bocairent. [2004/10833]
  
Vist l'expedient remés per l'Ajuntament de Bocairent referit a la modificació número 3 de les normes subsidiàries, i de conformitat amb els següents,
  
Antecedents
  
Primer. El projecte es va sotmetre a informació pública mitjançant un acord del Ple de l'Ajuntament en sessió celebrada el dia 28 de març de 2003. Després del pertinent període d'exposició pública, amb publicació en el DOGV núm. 4504 de 21 de maig de 2003 i en el diari Las provincias de 14 de maig de 2003, en el qual no es van presentar al·legacions, es va aprovar provisionalment pel mateix òrgan en data 1 d'agost de 2003. L'expedient té entrada en el registre de la Comissió Territorial d'Urbanisme de València amb data 30 d'octubre de 2003.
  
Segon. El projecte consta de memòria justificativa, plànols d'informació i d'ordenació, i inclou estudi d'impacte ambiental i conveni subscrit entre l'Ajuntament de Bocairent i la mercantil Obras y Promociones Capial, SL.
  
Tercer. L'objecte de la modificació és el següent:
  
- Punt 1. Modificar i ampliar el sector de sòl apte per a urbanitzar SAU 1 «Els Vilars» segons una parcel·la de 4.981 m², més zona verda, actualment sòl no urbanitzable comú. L'esmentat sector es localitza al sud-est del nucli urbà, i la parcel·la que s'amplia se situa a l'oest d'aquest.
  
La present modificació es produeix per les causes següents: primera, la realització del nou accés a Bocairent, realitzat per la diputació provincial, que inclou un vial de penetració a la població de 25 m. Segona, la necessitat de sòl dotacional escolar per a la realització d'un nou institut d'educació secundària.
  
Ambdues causes comporten la incidència en el sector SAU 1 «Els Vilars» amb pla parcial aprovat definitivament en 1997, ja que el vial d'accés minva l'edificabilitat a la parcel·la confrontant a la rotonda (l'esmentat vial és de més amplària respecte del previst inicialment), a més de ser necessària una major reserva dotacional per a donar cabuda a l'institut. L'anterior comporta les següents modificacions en l'àmbit en qüestió:
  
1. Requalificar 1.535 m² de sòl residencial amb aprofitament lucratiu a dotacional escolar. Aquest punt ja va ser objecte d'aprovació definitiva mitjançant un acord de la Comissió Territorial d'Urbanisme de data 20 de desembre de 2002, i la resta de qüestions estan recollides en conveni urbanístic, per a la posterior aprovació després del moment en què s'obtinga la preceptiva declaració d'impacte ambiental.
  
2. Reclassificar sòl no urbanitzable comú (2180 m²) a sòl apte per a urbanitzar, incrementant la superfície del sector SAU 1.
  
3. Redelimitar la Unitat d'Execució 3 del PP Els Vilars.
  
4. Modificar la zona verda per a ubicar-la a sòl no urbanitzable, en superfície i posició, com a conseqüència de la nova ordenació.
  
- Punt 2. Redelimitació puntual del sòl urbà. Consisteix a reclassificar una parcel·la de 550 m², actualment sòl no urbanitzable especial riu Clariano, com a sòl urbà. La parcel·la es localitza al sud-est del nucli urbà, delimitada pel pont de Sant Blai, carrer Vinalopó i el llit del riu Clariano. Aquesta parcel·la, d'acord amb l'estudi d'impacte ambiental, es troba totalment edificada i la seua classificació actual, sempre d'acord amb la documentació aportada, s'origina en un error en la delimitació del sòl urbà que es cometa en les normes subsidiàries actualment vigents.
  
- Punt 3. Correcció d'error d'alineació al carrer Ciego. L'objecte és esmenar un error material en el plànol 3.A: alineacions i altures de les vigents normes subsidiàries. Consisteix a corregir una alineació al carrer Ciego, per detectar-se un error material i d'impossibilitat física de realització.
  
Com a conseqüència de petició de llicència d'obres per al derrocament i posterior realització d'un habitatge entre mitgeres al carrer Ereta de Peña, es detecta que el pati posterior que recau al carrer Ciego, ha de formar part del viari públic que crea una placeta de reduïdes dimensions al final del carreró perpendicular al carrer Ciego. Realitzada la visita d'inspecció s'ha pogut comprovar la impossibilitat física que aquest fet es duga a terme, pel desnivell existent entre el nivell del pati i el del carrer que escomet, que és superior a 4 metres. Constatat aquest fet es conclou que es tracta d'un error de grafisme en el plànol 3.A pel qual es tracta de restablir l'ordre original romanent al pati de l'esmentat habitatge com a tal i pertanyent a aquest en compte de passar a viari públic, la superfície afectada és de tan sols 15 m².
  
Per tant, es desclassifiquen 15 m² de sòl pertanyent a la xarxa viària que passarien a ser classificats com a sòl urbà residencial.
  
Quart. Durant la tramitació de l'expedient s'ha sol·licitat informe dels organismes següents: Direcció General de Règim Econòmic de la Conselleria de Cultura i Educació; Divisió de Carreteres de la Direcció General d'Obres Públiques de la Conselleria d'Infraestructures i Transport; i Servei de Vies i Obres de la Diputació de València.
  
Dels anteriors s'han rebut els següents:
  
- Direcció General de Règim Econòmic de la Conselleria de Cultura i Educació. Emés en sentit favorable amb data 10 de març de 2004.
  
- Diputació de València. Emés en sentit favorable amb data 21 de juliol de 2004.
  
Cinqué. Bocairent compta amb normes subsidiàries aprovades definitivament per la Comissió Territorial d'Urbanisme en data 30 de juliol de 1994.
  
Cal destacar que pel que fa al punt 1 de la present modificació, consta l'aprovació definitiva per la Comissió Territorial d'Urbanisme de València del Pla parcial Els Vilars amb data 22 d'abril de 1997.
  
Amb data 22 de maig de 2002, el director general d'Urbanisme i Ordenació Territorial emet un informe favorable respecte de la modificació «3 punts» de les normes subsidiàries de Bocairent, si bé, en posteriors fases procedimentals, hauran d'acreditar-se els extrems exposats en l'esmentat informe. Cal destacar que en aquest informe es feia referència a tres punts de la modificació, a més d'incloure's més aspectes en el punt 1 dels que ara es proposen, si bé els ara proposats estaven inclosos en l'objecte de l'esmentat informe.
  
Sisé. En data 4 de maig de 2004 té entrada en el Registre del Servei Territorial de Planificació i Ordenació Territorial la declaració d'impacte ambiental dictada pel director general de Gestió del Medi Natural en data 20 d'abril de 2004, que s'estima acceptable, sempre que es desenvolupe amb les previsions de l'estudi d'impacte ambiental i amb els condicionants impostos en la mateixa declaració d'impacte ambiental.
  
Seté. La Comissió Informativa de la Comissió Territorial d'Urbanisme de València, en sessió celebrada el 23 de juliol de 2004, va emetre un informe relatiu al projecte que ens ocupa, complint així el que s'ha preceptuat en l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon. La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer. En el que afecta al punt 1 de la modificació s'aprecia, de la documentació aportada, que no es produeix un increment d'aprofitament lucratiu, sinó que fins i tot s'incrementen les dotacions, superant els estàndards previstos.
  
En el que afecta al punt 2 de la modificació s'aprecia que es tracta d'una superfície de 550 m², que passarien de ser sòl no urbanitzable protegit a ser classificats com a sòl urbà residencial.
  
El director general d'Urbanisme i Ordenació Territorial ha emés informe respecte d'aquesta modificació i puntualitzava que ha d'acreditar-se la inexistència de riscos que provinguen de la seua proximitat al riu Clariano i, a més, d'aportar documentació que constate la realització de les obres existents amb llicència municipal.
  
Respecte de la primera puntualització s'indica que la cota a què es troba l'illa de cases, malgrat la proximitat, està prou elevada respecte del llit del riu, el qual, al seu pas per la població, està molt pròxim al seu naixement, per la qual cosa el cabal que arrossega normalment és nul o insignificant. La memòria local no recorda que s'hagen produït en els últims cent anys cap tipus d'inundació ni en la zona afectada ni en el municipi en general. En aquest sentit pot examinar-se la documentació gràfica del Patricova.
  
En aquest punt cal indicar que resulta d'aplicació l'article 14.5 de la nova Llei 4/2004, de 30 de juny, de la Generalitat, d'Ordenació del Territori i Protecció del Paisatge, que indica que tots els llits públics han de mantindre's expedits, i no s'autoritza el seu aterrament o reducció sense que existisca un projecte degudament aprovat per l'organisme de conca competent, que preveja i garantisca una solució alternativa per al transcurs de les aigües, sense perjudici de les limitacions establides en la legislació en matèria d'aigües.
  
Respecte de la segona puntualització cal dir que com es pot observar en l'annex fotogràfic adjuntat, les edificacions tenen una antiguitat considerable, i no consta en els arxius de l'ajuntament llicència d'obres d'aquestes, excepte d'un d'ells que sí que té llicència d'obres emparada en el planejament aprovat en 1984.
  
En el que afecta al punt 3, es tracta d'una senzilla correcció d'error, que afecta tan sols 15 m².
  
Quart. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 29 de juliol de 2004 acorda aprovar definitivament la modificació núm. 3 de les normes subsidiàries de Bocairent.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.